b'\n_START_ARTICLE_\nEkfant\n_START_SECTION_\n\xc5\xbdivljenje in delo\n_START_PARAGRAPH_\nEkfant je bil pitagorejec. Bilo mu je znano, da je dnevno gibanje nepremi\xc4\x8dnih zvezd odvisno od vrtenja Zemlje okoli svoje osi. Kakor Hiket in Heraklit Pontski je trdil, da Venera in Merkur kro\xc5\xbeita okoli Sonca. O tem je v 4. stoletju poro\xc4\x8dal Kalkidij (Calcidius)._NEWLINE_Ekfant je zavra\xc4\x8dal Pitagorovo u\xc4\x8denje o \xc5\xa1tevilih in je smatral, da so prva na\xc4\x8dela stvari telesni atomi, nevidni in razmaknjeni s praznim prostorom._NEWLINE_Od Anaksagore je prevzel u\xc4\x8denje o nusu (gr\xc5\xa1ko nus - um) in z njim pojasnil enotnost sveta.'